Pristopna konzorcijska pogodba o vključitvi v Konzorcij rokodelskih centrov Slovenije (KRCS)

Pogodbo skleneta:
1. Razvojna agencija Sora d.o.o.
Poljanska cesta 2, 4220 Škofja Loka
Matična številka: 1490460000
Davčna številka: SI74303759
Zakoniti zastopnik oziroma pooblaščenec: Klemen Srna, direktor
kot vodja Konzorcija rokodelskih centrov Slovenije (v nadaljevanju: KRCS), ki pri sklenitvi te pogodbe zastopa vse člane KRCS (v nadaljevanju: vodja KRCS),
in
2. [Polni naziv pravne osebe novega člana]
Sedež in poslovni naslov: [vpisati]
Matična številka: [vpisati]    
Davčna številka: [vpisati]
Zakoniti zastopnik oziroma pooblaščenec: [ime, priimek in funkcija]
Naziv rokodelskega centra oziroma programa, če se razlikuje: [vpisati]
(v nadaljevanju: novi član).

1. člen  Podlaga za pristop
Pogodbeni stranki ugotavljata, da je novi član dne [datum] vložil vlogo za članstvo in da je razvojni svet KRCS na seji dne [datum] s sklepom št. [številka] potrdil njegov sprejem z zahtevano večino v skladu s konzorcijsko pogodbo in pravilnikom o članstvu.
Podlaga za pristop sta Konzorcijska pogodba o članstvu rokodelskih centrov v Konzorciju rokodelskih centrov Slovenije z dne [datum veljavne pogodbe] (v nadaljevanju: konzorcijska pogodba) in Pravilnik o članstvu v KRCS, sprejet 19. 1. 2026, z veljavnimi spremembami (v nadaljevanju: pravilnik).
2. člen  Izjava o pristopu in status članstva
Novi član s podpisom te pogodbe pristopa h konzorcijski pogodbi in v skladu s sklepom razvojnega sveta pridobi naslednji status (izbrati eno možnost):
☐ redni član KRCS     ☐ pridruženi član KRCS
Za rednega člana: status rokodelskega centra po Zakonu o ohranjanju in razvoju rokodelstva (v nadaljevanju: ZORR) je izkazan z [naziv in številka dokazila, izdajatelj, datum].
Novi član potrjuje, da je prejel konzorcijsko pogodbo in pravilnik, se z njima seznanil ter sprejema pravice in obveznosti, ki veljajo za njegov status članstva. 

3. člen  Pravice novega člana
Novi član sodeluje pri ohranjanju in razvoju rokodelstva ter pri aktivnostih KRCS v obsegu in pod pogoji, določenimi s konzorcijsko pogodbo, pravilnikom in sklepi pristojnih organov KRCS.
Redni član je član razvojnega sveta KRCS, ima en glas ter sodeluje pri odločanju, oblikovanju in potrjevanju programa dela, akcijskega načrta in načina financiranja KRCS. V razvojnem svetu ga zastopa zakoniti zastopnik ali njegov pooblaščenec.
Pridruženi član nima glasovalne pravice. Pod pogoji, ki jih določijo ustanovni in redni člani, ima pravico do informiranja, mreženja, promocije, mentoriranja, podpore pri aktivnostih ter sodelovanja pri skupnih projektih in oblikovanju predlogov oziroma stališč, kot določa pravilnik.
4. člen  Obveznosti novega člana in sodelovanje z vodjo KRCS
Novi član se zavezuje, da bo glede na svoj status članstva:
• spoštoval konzorcijsko pogodbo, pravilnik, veljavno zakonodajo s področja rokodelstva in zanj veljavne sklepe organov KRCS;
• strokovno in odgovorno izvajal dogovorjene naloge, spoštoval dogovorjene roke in prispeval k razvojnim ciljem KRCS;
• sodeloval pri aktivnostih KRCS, se odzival na korespondenco ter ravnal v skladu z načeli dobrega partnerstva in transparentnosti;
• ustrezno uporabljal ime in znak KRCS ter varoval njegov ugled;
• vodjo in druge člane KRCS obveščal o spremembah svojega statusa ter poravnaval članarino.
Za rednega člana veljajo tudi posebne obveznosti iz konzorcijske pogodbe in točke 5.2 pravilnika, za pridruženega člana pa posebne obveznosti iz točke 5.3 pravilnika. Ob izgubi statusa rokodelskega centra po ZORR se status rednega člana spremeni v status pridruženega člana v skladu s pravilnikom.
Vodja KRCS zagotavlja vključitev novega člana v obveščanje in sodelovanje v skladu z njegovim statusom ter hrani dokumentacijo o pristopu.
Predstavnik novega člana za sodelovanje v KRCS: [ime, priimek, funkcija]
E-pošta: [vpisati]    
Telefon: [vpisati]
Kontaktna oseba vodje KRCS in e-pošta: [vpisati]
5. člen  Članarina
Novi član ob včlanitvi poravna sorazmerni del letne članarine za tekoče leto. Višina letne članarine za leto [leto] znaša [znesek] EUR na podlagi sklepa razvojnega sveta KRCS št. [številka] z dne [datum].
Obdobje in način sorazmernega obračuna: [vpisati]
Članarina ob pristopu: [znesek] EUR
Rok plačila: [datum oziroma rok po računu ali zahtevku]
Za naslednja leta član poravnava članarino v višini, ki jo razvojni svet potrdi na zadnji seji tekočega leta za naslednje koledarsko leto, na podlagi računa oziroma zahtevka vodje KRCS. Vodja KRCS o namenski rabi sredstev letno pisno poroča članom. 
6. člen  Trajanje in prenehanje članstva
Ta pogodba je sklenjena za nedoločen čas. Veljati začne z dnem podpisa obeh pogodbenih strank; če jo podpišeta na različna dneva, velja datum zadnjega podpisa. Z istim dnem novi član pristopi v KRCS.
Član lahko izstopi s pisno izstopno izjavo, poslano na sedež vodje KRCS. Odpovedni rok je 30 dni in začne teči z dnem, ko vodja KRCS prejme izjavo.
Razvojni svet KRCS lahko člana izključi iz razlogov in po postopku iz konzorcijske pogodbe. Pred odločitvijo mora imeti član možnost pojasniti pomembna dejstva in okoliščine. Za obrazložitev sklepa, zahtevano večino in pravno varstvo veljajo določbe konzorcijske pogodbe.
Izstopajoči oziroma izključeni član mora do izteka 30-dnevnega odpovednega roka izpolniti obveznosti do KRCS, sprejete v času članstva na podlagi soglasno sprejetega sklepa razvojnega sveta ali na pogodbeni podlagi, kot določa konzorcijska pogodba.
7. člen  Uporaba aktov KRCS in reševanje sporov
Ta pristopna pogodba ureja pristop novega člana in ne spreminja konzorcijske pogodbe ali pravilnika. Za vprašanja, ki jih ne ureja, se uporabljajo določbe konzorcijske pogodbe in pravilnika glede na status člana. Spremembe konzorcijske pogodbe se sprejemajo po postopku, določenem v njej.
Pogodbeni stranki bosta morebitne spore reševali sporazumno. Če sporazum ni mogoč, je za reševanje spora pristojno sodišče v Ljubljani, kot določa konzorcijska pogodba.
8. člen  Končne določbe
Sestavni del te pogodbe so naslednje priloge:
• konzorcijska pogodba z dne [datum] z veljavnimi aneksi [navesti];
• pravilnik o članstvu, sprejet 19. 1. 2026, z veljavnimi spremembami [navesti];
• sklep razvojnega sveta KRCS o sprejemu novega člana št. [številka] z dne [datum].
Pogodba je sestavljena v dveh enakih izvodih, od katerih prejme vsaka pogodbena stranka po en izvod.
Za vodjo KRCS
Razvojna agencija Sora d.o.o.
Zakoniti zastopnik oziroma pooblaščenec: Klemen Srna, direktor
Kraj in datum: ____________________    
Podpis: ____________________
Za novega člana
[Polni naziv pravne osebe]
Zakoniti zastopnik oziroma pooblaščenec: [ime, priimek in funkcija]
Kraj in datum: ____________________    
Podpis: ____________________
1
